שיחה:הסכם אמיין

message: הבוקר העליתי את הערך הזה ממרחב הטיוטות למרחב הערכים. המשתמש:Assayas העביר אותו לדף המשתמש שלי בהסבר שהערך עדיין לא בשל להעברה למרחב הערכים. אשמח לקבל הסבר מקיף מה עלי לתקן בערך, כדי שיתאים למרחב הערכים. תודה Bartalmo - שיחה 12:57, 3 באוגוסט 2022 (IDT)
replies: text: שלום נעים מאד וברוך הבא לוויקיפדיה. קראתי בדף המשתמש שלך שעברת קורס עריכה בוויקיפדיה. אני מניח שהועברו בו עקרונות מסודרים לכתיבת ערכים ואולי הושארו לך קישורים. עד אני רואה ששיחה דומה התקיימה לפניי שביצעתי את ההעברה בשיחת משתמש:Bartalmo#קרב טולביאק. ברשותך, אציע לך שלושה שלבים בדרכך ההתחלתית אצלנו. ראשית, לקרוא היטב ובעיון את ויקיפדיה:מדריך לכתיבת ערכים. שנית, לקרוא מספר ערכים דומים בתחום, לדוגמא הסכם סייקס–פיקו. שלישית, לבחור לך חונך שיסייע לך בצעדיך הראשונים בוויקיפדיה. את רשימת החונכים תוכל למצוא כאן: ויקיפדיה:חממה. החונך ילווה אותך ויאיר/יעיר לגבי מוכנות הערך למרחב הערכים. חשוב גם לדעת, שהואיל והוויקיפדיה לא עוסקת בהצלת חיים, אין צורך להיחפז . לעניין הערך: הוא נעדר פתיח כבכל ערך תקני, במקומו מופיעות שלוש שורות:" שם הערך* - *שם המגדיר במה עוסק הערך, ומכאן מה חשיבותו של נושא הערך* פסקת פתיח המתארת את נושא/נשוא הערך. כאן יופיע תוכן הערך. ניתן לחלק זאת באמצעות כותרות כדלהלן". אני תמה איך במצב הזה הוא מתאים למרחב הערכים?. יש לבצע הגהה מקיפה לערך. לשים לב לזכר/נקבה. למשל: "כל ארבע הצדדים להסכם חתמו על נספח". צד אחד לא אחת ולכן כל ארבעת הצדדים. יש ליצור קישורים פנימיים נוספים היכן שניתן. לבדוק תעתיקים לעברית שערכת מול הייעוץ הלשוני. היכן שכבר יש ערך בעברית אין צורך בהוספת השם הלועזי לידו, משום שיש קישור פנימי, למשל  שארל-מוריס דה טליראן (Charles Maurice de Talleyrand-Périgord). ערך מורחב מוסיפים כך: . יכולתי להוסיף עוד כהנה וכהנה, אך אני סבור שהעברתי את רוח הדברים. שוב, ממליץ בחום ומניסיון אישי שלי שתפעל לפי שלושת השלבים שהצעתי. בסופו של יום הדבר יסייע לך לתרום טוב יותר וגם תחוש סיפוק גדול יותר. כולנו היינו חדשים בזמן זה או אחר. מאחל לך הצלחה בהמשך, ושוב ברוך הבא ותודה. Assayas - שיחה 14:07, 3 באוגוסט 2022 (IDT)
replies: text: : . לגבי הפתיח. הצעתי: ראשית ללא כותרת מעליו. הפתיח אמור לתת תקציר לאקוני לערך, להסביר את מהותו וצדדיו.
הסכם אמיין או שלום אמיין (באנגלית: Treaty of Amiens, בצרפתית: La paix d'Amiens) הוא הסכם שנחתם במרץ 1802, סיים באופן זמני את פעולות האיבה בין הרפובליקה הצרפתית הראשונה לבין הממלכה המאוחדת של בריטניה הגדולה ואירלנד וסימן את קיצן בפועל של מלחמות המהפכה הצרפתית ואת סיום דרכה של הקואליציה האנטי-צרפתית השנייה. במאי 1803 קרס ההסכם, פרצו מלחמות נפוליאון ובהמשך הוקמה הקואליציה האנטי-צרפתית השלישית.
לשיקולך. מכאן והלאה יכולים להתחיל הפרקים השונים של הערך. בברכה Assayas - שיחה 16:52, 4 באוגוסט 2022 (IDT)
* ,  - בעת העברה למרחב הערכים - הגהה אחרונה, מומלץ עם הסקריפט. הוספת קטגוריות, קישר לוויקישיתוף במידה וישנו, קישור לוויקינתונים, הוספת מיון, רצוי גם תבנית: הסכם. לא נבדקו התעתיקים השונים בערך. Assayas - שיחה 18:46, 4 באוגוסט 2022 (IDT)
*: ביצעתי הגהה עם הסקריפט. אקסינו - שיחה 20:04, 4 באוגוסט 2022 (IDT)
*::תודה לשניכם על העזרה
*::אבדוק לגבי קישורים לויקישיתוף, לויקינתונים. איך אני מוסיף מיון? אבדוק לגבי תבנית הסכם Bartalmo - שיחה 21:18, 4 באוגוסט 2022 (IDT)
*::: שלום. את כל הפעולות הנ"ל שרשמתי מעלה כבר עשיתי לאחר ש העביר למרחב הערכים. זו הייתה הערה בדיעבד לפעמים הבאות. כן רצוי לבדוק את התעתיקים משפות זרות המשולבים בערך. Assayas - שיחה 17:08, 5 באוגוסט 2022 (IDT)
*:::: תודה Assayas, אזכור לפעם הבאהBartalmo, בדרך כלל שמתרגמים מאנגלית (בלי המתרגם האוטומטי) באופן רגיל, צריך לקשר את הערך בוויקינתוניםמדריך יש פה: ויקיפדיה:ויקינתונים אקסינו - שיחה 17:12, 5 באוגוסט 2022 (IDT)
*:::::לאחר שהגבתי, ראיתי שאכן התיקונים בוצעו על ידך, תודה. אזכור לעשות זאת להבא. סופ"ש רגוע Bartalmo - שיחה 17:14, 5 באוגוסט 2022 (IDT)
*:::::: סופ"ש רגוע גם לךשלח לי הודעה בכל שעה אם אתה צריך עזרה. אקסינו - שיחה 17:28, 5 באוגוסט 2022 (IDT)
thread_title:  שיפור הערך הסכם אמיין